Kultura oksidental

Kultura oksidental, tambe konosí komo sibilisashon oksidental, sibilisashon oropeo, sosiedat oksidental òf simplemente Oksidente, ta referí na e kultura internamente diverso di e mundu oksidental. E término "oksidental" ta enserá normanan sosial, balornan ét, kustumbernan tradishonal, sistema di kreensia, sistema polítiko, artefakto i teknologia ku ta wòrdu enkurashá prinsipalmente den historia di Oropa i Mediteráneo. Un konsepto amplio, "kultura oksidental" no ta relashoná ku un region ku miembronan fiho òf limitashonnan geográfiko. E ta referí generalmente na e kulturanan di e era klasiko di Gresia antiguo i Roma antiguo ku a ekspandé den e basen mediteraneo i Oropa, i despues a sirkulá rònt mundu predominantemente via koloniashon i globalisashon.

Historikamente, estudionan a asosia estrechamente e idea di kultura oksidental ku e era klásiko di antigedad greko-romano. Sinembargo, e estudionan ta rekonose tambe ku otro kulturanan, manera Egipto antiguo, e siudat-estado fenisio i varios kultura di Medio Oriente a stimula i influensia esaki. E periodo helenistiko tambe a promové sinkretismo, mesklando kulturanan griego, romano i hudiu. E avanses prinsipal den literatura, ingenieria i siensia a duna forma na e kultura helenistiko hudiu for di kual e prome kristianonan i e Testamento Nobo griego a surgi. E eventual kristianizashon di Oropa den antikidat lat lo a sigurá ku kristianismo, partikularmente e Iglesia Katóliko, a keda un forsa dominante den kultura okidental pa hopi siglo.

E kultura oksidental a sigui desaroyá durante e Edat Medio manera e reformanan provoká pa e renasementu medieval, e influensia di e mundu islamiko via Al-Andalus i Sisilia (inkluyendo e transferensia di teknologia for di Oriente, traduksion latino i latino di texto arabe riba siensia i filosofia di filósofo islamiko di influensia griego i heleniko),George Sarton: A Guide to the History of Science Waltham Mass. U.S.A. 1952Burnett, Charles.  "The Coherence of the Arabic-Latin Translation Program in Toledo in the Twelfth Century", Science in Context, 14 (2001): 249–288. i e Renasementu italiano, ora erudito griego ku tabata hui di e kai di Konstantinopla a trese tekstonan griego i romano antiguo bèk na Oropa sentral i oksidental. E kristianismo medieval ta ser atribuí na e kreashon di e universidat moderna,Rüegg, Walter: "Foreword. The University as a European Institution", in: A History of the University in Europe. Vol. 1: Universities in the Middle Ages, Cambridge University Press, 1992, , pp. xix–xx e sistema di hospital moderno, e ekonomia sientífiko, i e derecho natural(ku despues lo a influensiá e kreashon di e derecho internashonal).Cf. Jeremy Waldron (2002), God, Locke, and Equality: Christian Foundations in Locke's Political Thought, Cambridge University Press, Cambridge (UK), , pp. 189, 208 E kultura oropeo a desaroyá un gama kompliká di filosofia, skolastika medieval, mistisismo i humanismo kristian i sekular, preparando e esenario pa e Reforma Protestante den siglo XVI, ku a altera fundamentalmente bida religioso i politiko. Liderá pa personanan manera Martin luther, protestantismo a desafiá outoridat di Iglesia Katóliko i a promové ideanan di libertat individual i reforma religioso, pabrando e kaminda pa e nosionnan moderna di responsabilidat personal i gobièrnu.The Protestant Heritage , BritannicaKarl Heussi, Kompendium der Kirchengeschichte, 11. Auflage (1956), Tübingen (Germany), pp. 317–319, 325–326

E Ilustrashon den siglo XVII i XVIII a kambia e enfoque pa rason, siensia i derechonan individual, influensiando e revolushonnan na Oropa i Amerika i e desaroyo di institushonnan demokratiko moderna. E pensadónan di e Ilustrasion a promové ideanan di pluralismo polítiko i investigashon empíriko ku, huntu ku e Revolushon Industrial, a transformá e sosiedat oksidental. Den siglo XIX i XX, e influensia di rasionalismo ilustrá a sigui ku e kresementu di sekularismo i demokrasia liberal, miéntras ku e Revolushon Industrial a impulsa kresementu ekonómiko i teknologiko. E expansion di e movementonan di derechonan i e dekadensia di autoridad religioso a marka kambionan kultural signifikativo. E tendensianan ku a yega di defini sosiedatnan oksidental moderna ta inklui e konsepto di pluralismo politiko, individualismo, subkulturanan prominente of kontrakulturanan i e sinkretismo kultural kresiente resultante di globalizashon  inmigrashon.

Kategoria:Kultura